

 **Република Србија**

 **ОШ ''ВУК КАРАЏИЋ''**

 **Број: 764**

 **Датум: 07.11.2023. године**

**Место: ДОЊИ МИЛАНОВЦ**

 На основу члана 22. став 1. и члана 34. Закона о јавној својини (''Службени гласник РС'', број72/11, 88/13, 105/14, 104/16 – др. закон, 108/16, 113/17, 95/18 и 153/20), члана 6., члана 7. и члана 8. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда (''Службени гласник РС'', број 16/18 и 79/23), члана 23. Одлуке о прибављању и располагању стварима у јавној својини општине Мајданпек и Одлуке Школског одбора Основне школе ''Вук Караџић'' у Доњем Милановцу, број 729 од 31.10.2023. године и Закључка општинског већа општине Мајданпек о давању непокретности у закуп, број 361-3 од 01.11.2023. године, а која је заведена у школи под бројем 763 од 06.11.2023. године. Комисија за јавно надметање, објављује:

**O Г Л А С**

**О ДАВАЊУ У ЗАКУП НЕПОКРЕТНОСТИ - ШКОЛСКОГ ПРОСТОРА**

 **У ЈАВНОЈ СВОЈИНИ ОПШТИНЕ МАЈДАНПЕК**

1. ОГЛАШАВА СЕ јавно надметање за давање у закуп школског просторау јавној својини општине Мајданпек, на који Основна школа''Вук Караџић'' у Доњем Милановцуима право коришћења и управљања, и то:
2. Фискултурна сала (зграда основног образовања број 2), укупне површине 426m², која се налази на катастарској парцели број 3473/29 КО Доњи Милановац,уписана у лист непокретности број 21;
3. Учионица географије (зграда основног образовања број 1) површине 50m², која се налази на катастарској парцели број 3473/29 КО Доњи Милановац,уписана у лист непокретности број 21;
4. Учионица физике (зграда основног образовања број 1) површине 50 m², која се налази на катастарској парцели број 3473/29 КО Доњи Милановац,уписана у лист непокретности број 21;
5. Помоћна просторија (зграда основног образовања број 2) површине34m², која се налази на катастарској парцели број 2284 КО Бољетин,уписана у лист непокретности број 805.

**II** Предменти школски простор у јавној својини општине Мајданпек даје се у закуп у поступку јавног надметања путем јавног оглашавања на одређено време, односнонепокретности из тачке I ове Одлуке, подтачка 1), 2) и 3) дају се у закуп до 01.12.2023. године, а непокретност изподтачке 4) даје се у закуп на период до 31.8.2024. године.

**III** Школски простор даје се у закуп, за обављање спортских, рекреативних, културних, образовно-едукативних и туристичких активности.

**IV** Почетни износ закупнине износи 400,00 динара, са пореза на додату вредност, по сату издавања. У цену су урачунати трошкови струје, воде, грејања, одржавања хигијене.

**V** Гарантни износ за учешће у јавном надметању, утврђен је у висини од 400,00 динара.

Учесницима који нису добили непокретност у закуп, гарантни износ се враћа у року од пет дана од дана одржавања јавног надметања.

Депозит уплаћен на жиро рачун школе у поступку јавног оглашавања, по закључењу уговора о закупу представља део закупнине~~.~~

**VI** Јавно надметање ће спровести Комисија за јавно надметање, образована од стране директора, решењем број 731 од 31.10.2023. године, дана 24.11.2023. године, са почетком у 09.00 часова у канцеларији директора Основне школе ''Вук Караџић'' У Доњем Милановцу, улица Стевана Мокрањца број 14, 19220 Доњи Милановац.

**VII** Рок за подношење пријава за учешће на јавном надметању је 15 дана од дана објављивања Огласа на интернет страници школе и огласној табли школе, односно до 24.12.2023. године до 09.00 часова.

**VIII** Заинтересована лица могу разгледати простор који се даје у закуп, за време трајања јавног оглашавања, сваког радног дана у периоду од 10.00 до 12.00 часова.

**IX** Закупац школски простор не може да даје у подзакуп, нити да користи школски простор мимо сврхе и намене за коју се простор закупљује.

**X** Јавно надметање ће се одржати ако истом приступи најмање један учесник, лично или преко овлашћеног заступника.

Јавно надметање ће се одржати у случају достављања једне исправне пријаве.

Избор најповољнијег понуђача врши се применом критеријума највише понуђене закупнине.

Уколико у поступку два или више понуђача понуде исти износ закупнине, Комисија ће позвати понуђаче који су понудили исти износ закупнине да у року од три дана од дана пријема позива доставе нову писмену затворену понуду.

**XI** Општи услови:

* Право учешћа у поступку јавног надметања имају сва правна и физичка лица;
* Школски простор ће се дати у закуп учеснику јавног надметања који понуди највећи износ закупнине у поступку јавног надметања;
* Пријава за учествовање у поступку јавног надметања доставља се препоручено поштом или непосредно, у канцеларију секретара или директора, на адресу: Основна школа ''Вук Караџић'', улица Стевана Мокрањца број 14, 19220 Доњи Милановац, у затвореној коверти са назнаком''. За Комисију за јавно надметање за давање у закуп школског простора''', а садржи нарочито:

а)За физичка лица: Име и презиме,адресу и телефон, број личне карте,

јединствени матични број пријављеног физичког лица;

б)За предузетнике: Име и презиме предузетника, податке о упису у регистар надлежног органа и порески идентификациони број,адресу, број личне карте, јединствени матични број грађана, назив радње, матични број, телефон;

в) Заправна лица: назив и седиште, телефон,  податке о упису у регистар надлежног органа, порески идентификациони број, податке о овлашеном лицу;

г) Овлашћење за заступање, оверено од стране надлежног органа;

д) Изјава о прихватању услова из јавног огласа;

ђ) Доказ о уплаћеном гарантном износу на жиро-рачун школе, број 840-4767760-80, сврха уплате ''депозит за непокретност''.

**XII** Пријава је непотпуна ако не садржи све што је прописано, ако нису приложене све исправе како је предвиђено јавним огласом или су приложени подаци дати супротно објављеним условима;

Јавном надметању је дужан да присуствује понуђач или лице које понуђач писмено овласти да учествује у поступку;

Непотпуне и неблаговремене пријаве, неће бити узете у разматрање, као и уколико  подносилац пријаве не приступи  јавном надметању;

Текст огласа и формулари за подношење пријаве могу се преузети са сајта школе на адреси: [www.osvukdmil.edu.rs](http://www.osvukdmil.edu.rs) и у канцеларији секретара школе.

**КОМИСИЈА ЗА ЈАВНО НАДМЕТАЊЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_